Η **τρομοκρατική επίθεση στη Νίκαια** σημειώθηκε κατά τους εορτασμούς της Εθνικής εορτής της Γαλλίας για την πτώση της Βαστίλης, στις 14 Ιουλίου 2016 και ώρα 22:40 μ.μ. Ένα φορτηγό με ταχύτητα 70 χλμ/ώρα, γεμάτο με όπλα και χειροβομβίδες, έπεσε πάνω σε πλήθος κόσμου που είχε συγκεντρωθεί στη λεωφόρο Προμενάντ ντεζ Ανγκλέ για να παρακολουθήσει τη ρίψη πυροτεχνημάτων, σκοτώνοντας **84 άτομα** και τραυματίζοντας **65** (οι 18 σε κρίσιμη κατάσταση). Ο οδηγός του φορτηγού ψυγείου, Μοχάμεντ Λαχουαέζ Μπουχλέλ, ηλικίας 31 ετών, Γάλλος με καταγωγή από την Τυνησία, οδήγησε σκορπώντας το θάνατο για 2,0 χιλιόμετρα, αποκλίνοντας συνεχώς εσκεμμένα της πορείας του (κοινώς οδηγώντας ζιγκ ζαγκ), αποσκοπώντας στο μέγιστο δυνατό αριθμό θυμάτων, με αποτέλεσμα να σκοτωθεί αργότερα κατά την ανταλλαγή πυροβολισμών με την αστυνομία. Ανάμεσα στους νεκρούς αναγνωρίστηκαν Βρετανοί, Ισπανοί, Ελβετοί και Αμερικανοί πολίτες. Την ευθύνη για το τρομοκρατικό χτύπημα ανέλαβε το Ισλαμικό Κράτος.

Αντιδράσεις
-----------

Οι άνθρωποι στη Νίκαια προσπάθησαν με τη χρήση των μέσων κοινωνικής δικτύωσης και κυρίως του Twitter να βοηθήσουν άλλους να βρουν καταφύγιο, χρησιμοποιώντας το hashtag #PortesOuvertesNice (*ανοιχτές πόρτες στη Νίκαια*), μια παραλλαγή ενός hashtag που έχει χρησιμοποιηθεί και σε άλλες επιθέσεις στη Γαλλία. Επίσης συγγενείς και φίλοι όσων βρίσκονταν την ώρα της επίθεσης στη λεωφόρο Προμενάντ ντεζ Ανγκλέ, προσπάθησαν να τους εντοπίσουν με τη χρήση του hashtag #RechercheNice στο Twitter.

### Εσωτερικές

Ο Πρόεδρος της χώρας Φρανσουά Ολάντ επέστρεψε στο Παρίσι από την Αβινιόν, ώστε να συγκαλέσει επείγουσα συνάντηση του Υπουργείου Εσωτερικών, σχετικά με τις επιθέσεις. Ο Ολάντ απευθυνόμενος στο Γαλλικό λαό σε τηλεοπτική εκπομπή από το Παρίσι νωρίς το πρωί της 15ης Ιουλίου 2016 ανακοίνωσε τη μελλοντική λήψη μέτρων κατά της τρομοκρατίας, συμπεριλαμβανομένου μιας τρίμηνης παράτασης της κατάστασης έκτακτης ανάγκης της χώρας, που κανονικά ολοκληρωνόταν στις 26 Ιουλίου. Επίσης ανακοίνωσε ότι θα πρέπει να υπάρξει αύξηση του προσωπικό ασφαλείας. Ο πρωθυπουργός Μανουέλ Βαλλς κήρυξε τριήμερο εθνικό πένθος στις 16, 17 και 18 Ιουλίου. Ο υπουργός Εσωτερικών Μπερνάρντ Καζνέβ ξεκίνησε αμέσως μετά τις επιθέσεις, την εφαρμογή του σχεδίου ORSEC. Συγκέντρωση μνήμης για τα 84 θύματα της επίθεσης έγινε στις 18 Ιουλίου, με τις καμπάνες να χτυπούν, με χιλιάδες κόσμο να κατακλύζει το σημείο του μακελειού για να δηλώσει τη συμπαράστασή του στα θύματα και τους τραυματίες και με το άγαλμα της Νίκης να είναι τυλιγμένο με μαύρη κορδέλα σε ένδειξη πένθους. Ο πρωθυπουργός Μανουέλ Βαλλς που παρίστατο στην εκδήλωση αποδοκιμάστηκε από το συγκεντρωμένο πλήθος.

### Παγκόσμιες

Οι ηγέτες πολλών χωρών (Η.Π.Α. Βρετανία, Τουρκία, Βέλγιο κ.ά.), με δηλώσεις τους καταδίκασαν την τρομοκρατική επίθεση και δήλωσαν τη συμπάθεια τους στα θύματα και στο Γαλλικό λαό. Χαρακτηριστικά ο Αμερικανός πρόεδρος Μπαράκ Ομπάμα έγραψε: «Εκ μέρους του αμερικανικού λαού, καταδικάζω απερίφραστα αυτό που φαίνεται να είναι μια τρομακτική τρομοκρατική επίθεση στη Νίκαια της Γαλλίας, η οποία σκότωσε και τραυμάτισε δεκάδες αθώους πολίτες. Οι σκέψεις μας και οι προσευχές μας είναι με τις οικογένειες και τους αγαπημένους των νεκρών και ευχόμαστε την πλήρη ανάρρωση για τους πολλούς τραυματίες."

Φωτογραφίες
-----------

* Η λεωφόρος Προμενάντ ντεζ Ανγκλέ, το μέρος όπου έλαβε χώρα η επίθεση.Η λεωφόρος Προμενάντ ντεζ Ανγκλέ, το μέρος όπου έλαβε χώρα η επίθεση.
* Εορτασμοί της Εθνικής εορτής της Γαλλίας το 2014 στη παραλία κάτω από τη λεωφόρο Προμενάντ ντεζ Ανγκλέ.Εορτασμοί της Εθνικής εορτής της Γαλλίας το 2014 στη παραλία κάτω από τη λεωφόρο Προμενάντ ντεζ Ανγκλέ.
* Το ξενοδοχείο Νεγκρέσκο κοντά στο οποίο το φορτηγό έμεινε σταθμευμένο και που αργότερα χρησιμοποιήθηκε σαν νοσοκομείο.Το ξενοδοχείο Νεγκρέσκο κοντά στο οποίο το φορτηγό έμεινε σταθμευμένο και που αργότερα χρησιμοποιήθηκε σαν νοσοκομείο.

Παραπομπές
----------

1. ↑  
«Επίθεση Νίκαια: Αυτός είναι ο δράστης του χθεσινού μακελειού». Ανακτήθηκε στις 15 Ιουλίου 2016.
2. 1 2  «Ανάληψη ευθύνης από το ISIS για την επίθεση στη Νίκαια». 16 Ιουλίου 2016. Αρχειοθετήθηκε από το πρωτότυπο στις 17 Ιουλίου 2016. Ανακτήθηκε στις 18 Ιουλίου 2016.
3. 1 2  «Το Ισλαμικό Κράτος ανέλαβε την ευθύνη για το μακελειό στη Νίκαια». 16 Ιουλίου 2016. Αρχειοθετήθηκε από το πρωτότυπο στις 17 Ιουλίου 2016. Ανακτήθηκε στις 18 Ιουλίου 2016.
4. ↑  Μακελειό στη Γαλλία: Τρομοκράτης με φορτηγό έπεσε σε πλήθος στη Νίκαια - Στους 73 οι νεκροί[*νεκρός σύνδεσμος*]
5. ↑  
«Γεμάτο όπλα και εκρηκτικά το φορτηγό που σκόρπισε το θάνατο στη Νίκαια της Γαλλίας». Ανακτήθηκε στις 15 Ιουλίου 2016.
6. ↑  
«Μακελειό στη Νίκαια της Γαλλίας - Τουλάχιστον 30 νεκροί». Ανακτήθηκε στις 15 Ιουλίου 2016.
7. ↑  
«Μακελειό στη Γαλλία: Τρομοκράτης με φορτηγό έπεσε σε πλήθος». Ανακτήθηκε στις 15 Ιουλίου 2016.
8. ↑  
«Μακελειό στη Γαλλία». Ανακτήθηκε στις 15 Ιουλίου 2016.
9. ↑  
«Nice latest as lorry hits crowd». Ανακτήθηκε στις 15 Ιουλίου 2016.
10. 1 2  
«Επίθεση Γαλλία: Έτσι σκόρπισε το θάνατο στη Νίκαια ο τρομοκράτης (pics+vids)». Ανακτήθηκε στις 15 Ιουλίου 2016.
11. ↑  «#PortesOuvertesNice : la solidarité se met en place après l'attaque meurtrière». Ανακτήθηκε στις 15 Ιουλίου 2016.
12. ↑  «Nice: Holland returned from Avignon and goes directly to the Crisis place Beauvau». Ανακτήθηκε στις 14 Ιουλίου 2016.
13. ↑  «Bastille Day attack in Nice». *BBC*. Ανακτήθηκε στις 15 Ιουλίου 2016.
14. ↑  «LIVE. "Terrorist" attack in Nice: Holland will extend state of emergency». Ανακτήθηκε στις 14 Ιουλίου 2016.
15. ↑  
«Τριήμερο πένθος στη Γαλλία - Βαλς: Βρισκόμαστε αντιμέτωποι με τον πόλεμο των τρομοκρατών». Ανακτήθηκε στις 15 Ιουλίου 2016.
16. ↑  «"Numerous victims" triggered the Orsec plan, announces Minister of the Interior». Αρχειοθετήθηκε από το πρωτότυπο στις 15 Ιουλίου 2016. Ανακτήθηκε στις 14 Ιουλίου 2016.
17. ↑  
«Μαύρες κορδέλες στο άγαλμα της Νίκης και χιλιάδες Γάλλοι στην Προμενάντ ντεζ Ανγκλέ τιμούν τα θύματα του μακελειού». Ανακτήθηκε στις 18 Ιουλίου 2016.
18. ↑  «Downing Street 'shocked and concerned' by truck attack in Nice». Yahoo! News. 15 Ιουλίου 2016. Ανακτήθηκε στις 15 Ιουλίου 2016.
19. ↑  «Theresa May: I'm shocked and saddened by horrifying attack in Nice». *The Daily Telegraph* (Telegraph Media Group). 2016-07-15.. Ανακτήθηκε στις 2016-07-15.
20. ↑  «Turkey condemns Nice terror attack, calls for unity against terrorism». Daily Sabah. 15 Ιουλίου 2016. Ανακτήθηκε στις 15 Ιουλίου 2016.
21. ↑  «World leaders react with horror to Nice attack». Ανακτήθηκε στις 15 Ιουλίου 2016.
22. ↑  «Statement by the President on the Attack in Nice, France». White House. Ανακτήθηκε στις 14 Ιουλίου 2016.